A BIZOTTSÁG 204/2005/EK RENDELETE
(2005. február 4.)
annak meghatározásáról, hogy milyen mértékben lehet helyt adni az 1204/2004/EK rendeletben szabályozott vámkontingens keretében, a 80 és 300 kg közötti súlyú szarvasmarhaféle élőállatokra vonatkozóan 2005. januárjában benyújtott importjogosultság iránti kérelmeknek
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1),
tekintettel a Bulgáriából és Romániából származó 80 és 300 kg közötti súlyú szarvasmarhafélékre vonatkozó vámkontingens megnyitásáról és igazgatásának szabályozásáról (2004. július 1-jétől 2005. június 30-ig) szóló, 2004. június 29-i 1204/2004/EK rendeletre (2) és különösen annak 4. cikkére,
figyelembe véve a következőket:
(1)
Az 1204/2004/EK bizottsági rendelet 1. cikk (3) bekezdés, b) pontja meghatározta azon 80 és 300 kg közötti súlyú, Bulgáriából és Romániából származó szarvasmarhaféle élőállatok darabszámát, amelyek speciális feltételek mellett importálhatók a 2005. január 1. és március 31. közötti időszakban. A behozatali engedély iránt benyújtott kérelmekben igéyelt mennyiségek olyan mértékűek, hogy lehetőség van a kérelmek maradéktalan teljesítésére.
(2)
Rögzítendők azok a mennysiségek, amelyekre 2005. április 1-jétől az engedélyeket kérelmezni lehet, 153 000 jószág összmennyiségen belül, összhangban az 1204/2004/EK rendelet 1. cikke (4) bekezdésével,
ELFOGADTA EZT A RENDELETET:
1. cikk
(1) Az 1204/2004/EK rendelet 3. cikkének (3) bekezdése második albekezdésének harmadik pontja értelmében, a 2005. január hónapban benyújtott valamennyi behozatali tanúsítvány iránti kérelem maradéktalan teljesítésre kerül.
(2) Az 1204/2004/EK rendelet 1. cikke (3) bekezdésének c) pontjában említett időtartamon belül rendelkezésre álló mennyiségek 66 495 jószágot teszenek ki.
2. cikk
A jelen rendelet 2005. február 5-én lép hatályba.
A jelen rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. február 4-én.